CELEX: 31999R1956
Language: el
Date: 1999-09-13 00:00:00
Title: Κανονισμός (ΕΚ) αριθ. 1956/1999 της Επιτροπής της 13ης Σεπτεμβρίου 1999 σχετικά με τη διακοπή της αλιείας της ρέγγας από σκάφη που φέρουν σημαία της Σουηδίας

Avis juridique important

|

31999R1956

Κανονισμός (ΕΚ) αριθ. 1956/1999 της Επιτροπής της 13ης Σεπτεμβρίου 1999 σχετικά με τη διακοπή της αλιείας της ρέγγας από σκάφη που φέρουν σημαία της Σουηδίας  

Επίσημη Εφημερίδα αριθ. L 242 της 14/09/1999 σ. 0019 - 0019

ΚΑΝΟΝΙΣΜΟΣ (ΕΚ) αριθ. 1956/1999 ΤΗΣ ΕΠΙΤΡΟΠΗΣτης 13ης Σεπτεμβρίου 1999σχετικά με τη διακοπή της αλιείας της ρέγγας από σκάφη που φέρουν σημαία της ΣουηδίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 21 παράγραφος 3,Εκτιμώντας:(1) ότι ο κανονισμός (ΕΚ) αριθ. 51/1999 του Συμβουλίου, της 18ης Δεκεμβρίου 1998, για την κατανομή, για το έτος 1999, ορισμένων ποσοστώσεων αλιευμάτων μεταξύ των κρατών μελών για τα σκάφη που αλιεύουν στην αποκλειστική οικονομική ζώνη της Νορβηγίας και στη ζώνη που βρίσκεται γύρω από το Jan Mayen(3), όπως τροποποιήθηκε τελευταία από τον κανονισμό (ΕΚ) αριθ. 1619/1999, της Επιτροπής(4), προβλέπει ποσοστώσεις ρέγγας για το 1999·(2) ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι ανάγκη να ορίσει η Επιτροπή την ημερομηνία μέχρι την οποία τα αλιεύματα, τα οποία συλλέγουν σκάφη που φέρουν τη σημαία του κράτους μέλους, θεωρούνται ότι έχουν εξαντλήσει τις χορηγηθείσες ποσοστώσεις·(3) ότι, σύμφωνα με τις πληροφορίες που διαβιβάστηκαν στην Επιτροπή, τα αλιεύματα ρέγγας στα ύδατα της υποδιαίρεσης CIEM ΙV (νορβηγικά ύδατα νοτίως των 62° Β) από σκάφη που φέρουν σουηδική σημαία ή είναι νηολογημένα στη Σουηδία έφθασαν στο όριο των ποσοστώσεων που χορηγήθηκαν για το 1999· ότι η Σουηδία απαγόρευσε την αλιεία του αποθέματος αυτού από τις 17 Αυγούστου 1999· ότι, κατά συνέπεια, είναι σκόπιμο να τηρηθεί η ημερομηνία αυτή,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Τα αλιεύματα ρέγγας στα ύδατα της υποδιαίρεσης CIEM ΙV (νορβηγικά ύδατα νοτίως των 62° Β) από σκάφη που φέρουν τη σουηδική σημαία ή είναι νηολογημένα στη Σουηδία θεωρούνται ότι έχουν εξαντλήσει την ποσόστωση που έχει χορηγηθεί στη Σουηδία για το 1999·Απαγορεύεται η αλιεία ρέγγας στα ύδατα της υποδιαίρεσης CIEM ΙV (νορβηγικά ύδατα νοτίως των 62° Β) από σκάφη που φέρουν σουηδική σημαία ή είναι νηολογημένα στη Σουηδία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που αλιεύθηκε από τα προαναφερθέντα σκάφη μετά την ημερομηνία εφαρμογής του παρόντος κανονισμού.Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από τις 17 Αυγούστου 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 13 Σεπτεμβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 261 της 20.10.1993, σ. 1.(2) ΕΕ L 358 της 31.12.1998, σ. 5.(3) ΕΕ L 13 της 18.1.1999, σ. 67.(4) ΕΕ L 192 της 24.7.1999, σ. 14.